A4-0462/98

Beslutning om Kommissionens arbejdsdokument om forbedring af gennemfoerelsen af den faelles fiskeripolitik - Handlingsplan (SEK(98)0949 - C4-0378/98)

Europa-Parlamentet,

* der henviser til Kommissionens arbejdsdokument (SEK(98)0949 - C4-0378/98),

* der henviser til Kommissionens meddelelse til Raadet og Europa-Parlamentet - Kontrollen under den faelles fiskeripolitik (KOM(98)0092 - C4-0134/98) og sin beslutning af 18. september 1998 herom ((EFT C 313 af 12.10.1998, s. 241.)),

* der henviser til sin beslutning af 6. november 1997 om fiskeri efter aar 2002 ((EFT C 358 af 24.11.1997, s. 43.)),

* der henviser til betaenkning fra Fiskeriudvalget (A4-0462/98),

A. der henviser til, at Parlamentet havde anmodet om at faa forelagt en handlingsplan indeholdende en detaljeret tidsplan til afhjaelpning af de mangler, der var konstateret i forbindelse med fremgangsmaaderne for kontrollen under den faelles fiskeripolitik,

B. der henviser til, at selv om der er gjort mange fremskridt siden vedtagelsen af forordning (EOEF) nr. 2847/93 ((EFT L 261 af 20.10.1993, s. 1.)), om indfoerelse af en kontrolordning under den faelles fiskeripolitik, forekommer der fortsat svagheder, som boer afhjaelpes hurtigst muligt,

C. der henviser til, at det er uacceptabelt, at der er medlemsstater, der kun i minimalt omfang, eller i visse tilfaelde slet ikke, meddeler de oplysninger, som er pligtige i henhold til faellesskabslovgivningen,

D. der henviser til, at utilstraekkelig lovgivning og forvaltning af fiskerikontrollen stiller de fiskere, der ikke begaar overtraedelser, ugunstigt og undergraver erhvervets tillid til institutionerne,

E. der i den henseende henviser til den saerstilling som Middelhavsfiskeriet indtager i forhold til faellesskabsbestemmelserne, idet fiskerfartoejerne i Middelhavet stadig er fritaget for saa basale forpligtelser som foering af logboeger og registrering af fangster, i modsaetning til fiskerfartoejerne i de oevrige faellesskabsfarvande, som underkastes stadig strengere kontrolforanstaltninger, herunder satellitovervaagning,

F. der henviser til, at en i faellesskab udarbejdet ensartet klassificering af alvorlige overtraedelser og anvendelse af sanktioner, som bygger paa ensartede og sammenlignelige kriterier, er af afgoerende betydning for at sikre fiskernes og redernes accept og samarbejde,

G. der henviser til, at udoevelse af ansvarlige fiskeriaktiviteter forudsaetter en korrekt og retfaerdig politik for bevarelse af ressourcerne, og for at en saadan politik kan gennemfoeres effektivt, maa der indfoeres kontrolordninger, som fremmer og styrker denne, samtidig med, at det er absolut noedvendigt, at medlemsstaterne i forbindelse med politikken for bevarelse af ressourcerne gennemfoerer foranstaltninger i overensstemmelse hermed,

H. der henviser til, at kontrollen boer omfatte hele fiskerierhvervet som saadan og isaer de fangstredskaber, mindstestoerrelser for arterne og fartoejskategorier, som paavirker fiskeressourcerne mest,

I. der henviser til, at en styrkelse af kontrolpolitikken kun kan lykkes, hvis den sammenkaedes med mere omfattende politiske foranstaltninger, som er indbyrdes komplementaere og sammenhaengende og gennemfoeres samtidigt,

J. der henviser til, at de midler, som afsaettes til en kontrolordning, skal hidroere fra saavel Faellesskabets som medlemsstaternes budgetter, idet der er tale om at sikre bevarelsen af havene og deres ressourcer, dvs. maalsaetninger, som klart er af almindelig interesse,

K. der mener, at det reelle samarbejde mellem de kompetente kontrolmyndigheder i EU's medlemsstater og mellem disse og Kommissionens kontrolinstanser boer forbedres,

L. der henviser til, at der boer udvises stoerre opmaerksomhed over for kontrollen med fiskerivarerne, efter at de er indfoert i Faellesskabet, uanset hvilken transportform der anvendes, samt med foerste salg, saaledes at der sikres en opfoelgning i hele afsaetningsleddet frem til den endelige forbruger; og at kontrollen med fisk, der indfoeres til Faellesskabet fra tredjelande skal foelge samme kriterier, navnlig hvad angaar Faellesskabets sundheds- og hygiejnebestemmelser og baeredygtig udnyttelse af fiskeressourcerne,

1. hilser den handlingsplan, som Kommissionen har forelagt, velkommen og ser den som et yderligt positivt skridt i retning af fuld opfoelgning af Parlamentets gentagne oensker om en saadan plan;

2. finder det af afgoerende betydning for kontrolforanstaltningernes effektivitet, at disse ikke behandles isoleret eller prioriteres, saa man glemmer eller nedprioriterer andre politiske maalsaetninger, der er lige saa vaesentlige for en korrekt gennemfoerelse af en faelles fiskeripolitik;

3. anser det for noedvendigt, at der indfoeres et mere effektivt samarbejde om opfoelgning og kontrol mellem Kommissionen og medlemsstaterne og mellem medlemsstaterne indbyrdes, og at Kommissionen tager initiativ til at sikre, at dette samarbejde foeres ud i livet; minder dog om, at det egentlige ansvar for og befoejelserne med kontrollen ligger hos medlemsstaterne;

4. glaeder sig under henvisning til det mere omfattende samarbejde, som omhandles i foregaaende punkt, over indholdet i afsnittet »Midler og indsats« i Kommissionens dokument, men mener, at denne boer forpligtes til at give Raadet og Parlamentet samme oplysninger om sit eget kontrolpersonale i den aarlige rapport om fiskerikontrollen;

5. mener, at fiskernes, producentorganisationernes og redernes deltagelse og samarbejde i forbindelse med diskussionen om en styrkelse af kontrolpolitikken er af fundamental betydning; hvis disse forudsaetninger ikke er til stede, kan det gaa ud over effektiviteten og den oenskede stoerre gennemsigtighed;

6. mener, at enhver kontrolordning skal baseres paa trovaerdige oplysninger, som giver mulighed for korrekt behandling af oplysningerne og stoerre grad af gennemskuelighed med hensyn til selve ordningen;

7. anser det i betragtning af behovet for at skabe forudsaetninger for stabilitet i sektoren, for afgoerende at bevare bestemmelserne om adgangen til ressourcerne, og at der sker en opfoelgning af dets beslutning af 15. maj 1997 om internationale fiskeriaftaler ((EFT C 167 af 02.06.1997, s. 130.)) og af ovennaevnte beslutning af 6. november 1997 om den fremtidige faelles fiskeripolitik efter aar 2002;

8. understreger, at der ved tilpasningen mellem fiskeriindsatsen og ressourcerne kan anvendes forskellige metoder, som ikke udelukkende indebaerer en reduktion af flaaden; mener, at uanset hvilke metoder der vedtages, boer disse altid ledsages af en oekonomisk kompensation fra medlemsstaterne og Faellesskabet, som skal gaelde for fiskere, redere og, naar det er berettiget, for forarbejdningsindustrien, samt specifikke og fleksible programmer for omskoling, erhvervsuddannelse og stoette til omstilling og integration; mener, at Den Europaeiske Socialfonds midler til erhvervsuddannelse og omskoling boer oeges vaesentligt inden for fiskerisektoren under det kommende operationelle program, og at uddannelsesstandarderne inden for fiskerisektoren boer harmoniseres i hele Faellesskabet;

9. minder i denne forbindelse om, at gennemfoerelsen af FUP III i de forskellige medlemsstater har vaeret uensartet, og at der saaledes er opstaaet uretfaerdigheder; mener endvidere, at der i forbindelse med FUP IV boer genetableres ensartede forhold alle medlemsstaterne imellem;

10. understreger paa ny, at det er noedvendigt at samordne kriterierne for sammenligning af de forskellige EF-fiskerflaaders karakteristika, stoerrelse, kapacitet og produktivitet paa grundlag af deres fiskeriindsats med henblik paa en analyse af moderniseringernes, den foroegede kapacitets og hoejteknologiske fangstmidlers virkninger for udnyttelsen af ressourcerne og paa eventuelt at traeffe foranstaltninger til en eventuel indskraenkning;

11. kraever, at der ydes en passende og daekkende medfinansiering af de omkostninger, som er resultatet af en udvidet kontrolordning, baade til den noedvendige personaleudvidelse og til indfoerelse af ny teknologi, navnlig i forbindelse med den generelle udvidelse af satellitovervaagningssystemet;

12. anser det for vaesentligt, at der som led i et loebende samarbejde med medlemsstaterne og internationale organisationer og i samklang med EU's politik paa andre omraader udarbejdes en plan for forskningen vedroerende bestandenes tilstand og deres udvikling og konsekvenserne af fiskeriet og de forskellige forureningskilder;

13. opfordrer Kommissionen til at sikre, at kontrolforanstaltningerne til lands og paa havet gennemfoeres upartisk og med samme intensitet uden skelen til, hvilken medlemsstat der gennemfoerer kontrollen, og hvilket flag det paagaeldende fartoej foerer;

14. understreger, at inspektionen paa fartoejer fra tredjelande, der opererer i EU's fangstomraader, saavel i forbindelse med adgang til ressourcerne som ved landinger, herunder fartoejer med saakaldte bekvemmelighedsflag, maa styrkes for at genoprette EU-fiskernes tillid til, at kontrolsystemet anvendes upartisk;

15. kraever et bedre samarbejde mellem medlemsstaterne indbyrdes og mellem disse og Kommissionen for at sikre en hensigtsmaessig kontrol med afsaetningskanalerne for fiskerivarer; anser det i denne forbindelse for bydende noedvendigt, at der samarbejdes med producentsammenslutningerne, rederne og fiskeriforeningerne, og der boer med henblik paa dette samarbejde indfoeres relevante stoetteordninger;

16. mener, at der boer gennemfoeres en bedre samordning af bestemmelserne om mindstestoerrelsen af de fangede arter og foeres et saerligt tilsyn med landing og afsaetning af ungfisk;

17. opfordrer Kommissionen til at korrigere det eksisterende ulige forhold mellem kontrolforanstaltningerne i henholdsvis EU's farvande og internationale farvande;

18. kraever en bedre certificering og stoerre ensartethed for landing og afsaetning af fiskerivarer paa EU's omraade under hensyntagen til oprindelse, de fytosanitaere forhold og acceptable fremstillingsforhold ud fra et socialt og miljoemaessigt synspunkt, for at hindre indfoersel, landing og afsaetning af varer, som ikke opfylder EU's bestemmelser om mindstemaal, opbevaring og hygiejne;

19. opfordrer Kommissionen til at fremsaette forslag om forbedring af kontrollen af fiskerivarer fra saavel EU som fra tredjelande efter landing, uanset hvilket transportmiddel der er benyttet, ved at indfoere en ordning, som goer det muligt til enhver tid at faa kendskab til varens oprindelse og dens tilstand under transporten og frem til det endelige salgssted for paa denne maade at undgaa afsaetning af fisk, som ikke holder maalene og er landet ulovligt;

20. kraever, at der, hvad angaar tredjelandsfartoejer, traeffes foranstaltninger, der giver mulighed for inspektion og satellitkontrol, naar de fisker i Faellesskabets farvande;

21. opfordrer samtlige medlemsstater til uden undtagelse at gennemfoere en uindskraenket kontrol og overholde deres forpligtelser til at indsende oplysninger i rette tid og i en hensigtsmaessig form;

22. mener i den henseende, at de sparsomme oplysninger, som nogle medlemsstater stadig fremsender, umuliggoer en fyldestgoerende politisk kontrol med deres fiskerfartoejer, og kraever derfor, at der undersoeges en form for sanktioner ved gentagne forsoeg paa hemmeligholdelse af oplysninger;

23. mener, at Kommissionen fortsat boer udarbejde en aarsrapport om fiskerikontrollen, der er mere detaljeret end en strengt faktuel vurdering, og som indeholder tilstraekkelig analyse til at vise, hvor der er behov for en oejeblikkelig afhjaelpende indsats;

24. opfordrer til stoerre anvendelse af informations- og kommunikationsteknologi i forbindelse med kontrollen, herunder anvendelse af satellit, for at begraense manglerne i et system, som i vid udstraekning er baseret paa anvendelse af papir;

25. opfordrer Kommissionen til at sikre, at alle fiskere paalaegges ensartede sanktioner for de samme alvorlige overtraedelser i hele EU, ved at den i kraft af sin initiativret og uden yderligere forsinkelser forelaegger forslag til en ensartet disciplinaer- og sanktionsordning med gyldighed i alle EU's medlemsstater;

26. opfordrer Kommissionen til at prioritere udarbejdelse og finansiering af udvekslingsprogrammer for medlemsstaternes fiskeriinspektoerer, deres forvaltninger og Faellesskabets fiskeriforvaltning, saa der kan udarbejdes en faelles definition af inspektion og fremgangsmaaderne for dens gennemfoerelse; opfordrer yderligere til, at der indfoeres efteruddannelses- og specialiseringssystemer, som er sammenlignelige og gensidigt anerkendte de forskellige administrationer imellem;

27. henstiller til at styrke samarbejdet og udvekslingen af oplysninger paa databaseniveau mellem de forskellige nationale administrationer samt mellem disse og Kommissionen, samtidig med at oplysningernes fortrolighed sikres;

28. glaeder sig over Kommissionens initiativ, men udtrykker sin bekymring over indholdet af listen over forsoegsprojekter i afsnit III-2 i Kommissionens dokument, som koncentrer sig for meget om kontrollen med bestemte omraader og fuldstaendig udelader andre, hvor samarbejde om inspektioner er lige saa noedvendigt; foreslaar i den henseende medtagelse af et forsoegsprojekt om fiskeriet i Middelhavet;

29. henstiller til Kommissionen omgaaende at udarbejde en adfaerdskodeks for inspektionsprocedurer;

30. beklager for saa vidt angaar tidsplanen i samme afsnit af Kommissionens dokument for emner, der skal behandles inden udgangen af 1999, at der ikke som bebudet i dette afsnit, i 1998 er udsendt nogen undersoegelse fra Kommissionens side om tilpasning af administrative dokumenters format (logbog, landingsopgoerelse, salgsnota) i forbindelse med fiskeri i Middelhavet og specialfiskeri (tropisk tun); kraever konkret, for saa vidt angaar tilpasning af fiskeriet i Middelhavet, at Kommissionen ikke blot gennemfoerer de undersoegelser, som den anfoerer i sit dokument, men at den forelaegger Raadet et forslag om aendring af forordning (EOEF) nr. 2847/93 med henblik paa at fjerne fritagelsen i artikel 40, stk. 3;

31. anfoerer, at ovennaevnte ligeledes finder anvendelse paa afsnit VII »Oversigtsplan for 1998 og 1999" i Kommissionens dokument; henleder, uden at modsaette sig indfoerelse af bedre kontrolforanstaltninger, Kommissionens opmaerksomhed paa, at reglerne for de forskellige zoner, bliver mere og mere ulige, og paa den mangel paa konsekvens, der ligger i, at nogle fartoejer underkastes enhver form for kontrol, herunder satellitovervaagning, mens der paa foelsomme fiskepladser i Middelhavet ikke engang er pligt til at foere logbog;

32. paalaegger sin formand at sende denne beslutning til Raadet, Kommissionen og medlemsstaternes regeringer.